“Праект “Нянька замест мамы” ствараўся спецыяльна для дзяцей, якія засталіся без апекі бацькоў, — расказвае загадчыца пульманалагічнага аддзялення Ірына Уладзіміраўна Марушка. — Калісьці валанцёр Чырвонага Крыжа Соф’я Бяляўская працавала ў адным з пецярбургскіх дзіцячых дамоў. Менавіта ў гэтым горадзе ў дзіцячых бальніцах сацыяльныя нянькі працуюць на працягу некалькіх гадоў. Пасля пераезду ў Гродна валанцёр падзялілася ідэяй са сваёй арганізацыяй, і было вырашана ажыццявіць такую ідэю і ў нашай краіне. Першай пляцоўкай для старту праекта стала наша пульманалагічнае аддзяленне, куды на лячэнне даволі часта трапляюць дзеці, па розных прычынах не патрэбныя сваім бацькам”.